2

ISIGIDIMI SAMAXOSA, MAY 1, 1881.

madoda amatatu, i Mantyi, isibonda seso sitili, nomrwebi (trader) walondawo.

“2. *Amaxoba.* Yonke impahla etinjwe ko “ndilele,” neyonakeleyo, kofuneka ihlaulwe; kunye neya barwebi (traders) abatshatyalalelwe bubutyehi bevenkile zabo. Yo­nke eka Rulumente enje nge zixobo, amahashe, inkomo ezitinjwe ngale mfazwe zifuna zibuyiselwe.

“3. *Ukudliwa.* Isizwe sa Besutu kufunwa sihlaule inkomo ezingama waka amahlanu 5,000 kuba site samvukela u Rulumente. Kwakuba kwenzekile oku; zoxolelwa zonke izenzo zale mfazwe, nomhlaba wa Besutu awukuhlutwa.

INGXOXO ZE PARLAMENTE.

U RILI.

U Mr. Blaine ubuze ukuba kuko ngxoxo ikoyona pakati kwo Rulumente no Rili, inkosi yama Gcaleka eselibadubadu lelizwe, yokuba afunelwe indawo epilileyo yentlalo abe neqelana lamapakati ake kulo ndawo, abu pelelisele kuyo ubomi bake ngoxolo.

Umpati Micimbi yaba Ntsundu u Mr. Ayliff—ute kuyabonakala ku Rulumente ukuba akana sizinzo ama Gcaleka ngenxa yesi simo ikuso inkosi yawo, esi sokuba semahlatini. Uyavuma u Rulumente ukumbeka kwindawo etile kwase Koloni apa mgama kwisizwe sake, uza kwazisa Imantyi ezi pesheya kwe Nciba ukuba zibe nokuhlangana naye ngenteto.

U Mr. Blaine ute uvuyile ukuba u Rulumente atabate indlela yobulumko. Ama Gcaleka ngoku azi ntsali ezite sa kwizizwe ezi pesheya kwe Nciba kude kuye e Natal ezizicenge zokwenza izi piti-piti. Ukuba inkosi yawo ibinokuxolelana no Rulumente, ebeya kuba njalo namapakati. Akangetandi ukuba abuyiselwe kwase nxoweni lake, ute akuva inteto ye Mantyi yama Bomvana eti wenza ngako konke u Rili ukwalela abantu bake ukuba bangalwi kule mfazwe isand’ ukubako, waye esenjenjalo efuna ukuze azuziswe indawo yokonwaba emihleni yobudala bake apelelwe yiyo ese konwabeni. Kanjalo u Capt Blyth no Mr. Streat­field bancoma ukuzipata kakuhle kwama Gcaleka abepetwe ngu Rili, enga angafumana isikundla sokonwaba angabi zintsali. Utsho wati uyatemba ukuba uyakufunelwa kwa kamsinya ikaya nendlela yokuxaswa kwake.

Umpatiswa we Micimbi yaba Ntsundu ute, akuko nkosi inyanyekelwe ngokulula ngu Rulumente nje ngo Rili nakuba engasayi kumbandezela. Kwase ntlalweni yawo ama Gcaleka akazanke anabuhlobo nale Koloni, beku ngaba zibele zika Rulumente ukuba enzelwe uluto, engafanelwe zizo.

I Colonial Secretary, u Mr. Sprigg, ute, bekuko kule minyaka mibini, mhlaumbi mitatu indawo eza veliswayo ku Rulumente ngo Rili, zab'anga. Kwezi nyanga zimbalwa zidluleyo yabonisa Imantyi etile ukulunga okungaba koyo ete kwabekwa u Rili kwase nxoweni lake, kuloko ayivunywanga londlela.—Kusandul’ ukuvakala ukuba u Rdi angazi aikela ukuba unikwe isinyaniso sokuba akasayi kusiwa esiqitini (Robben Island). Uyavuma u Rulumente ukusinika eso sinyaniso. Utsho wati uvumelana nabo bati nge efunelwa indawo yentlalo u Rili, angabekwa kwindimbane yabantu bake, angasondezwa enxoweni lake.

U Mr. Scanlen olilungu lase Cradock ubuze ukuba akuko saziso sokuba uya kuvuzwana umntu obambe u Rili Ukuba siko besi fanele ukupeliswa.

I Colonial Secretary ite akazi ukuba saguqulwa sacinywa, uyakuke abuzise. Ukuba asika guqulwa soguqulwa sicinywe. Ute kanjalo wayete ukupendula umbuzo ka Mr. Blaine olilungu lase Monti ngoku zinikela kuka Rili, wati kuko amabanga enziweyo ngu Rulumente mayela nokuzinikela kwalo nkosi. Kufike incwadi evela kwi Mantyi

enkulu yapesheya kwe Nciba u Capt. Blyth, isiti u Mr. Streatfield, imantyi yeso sitili yayicelwe ngu Rili ukuba bake bahlangane bobabini. Behlangene ke ute u Rili uyavuma ukuzinikela ukuba akasayi kutunyelwa e Kapa mhlayimbi esiqitini (Robben Island) ngu Rulumente. Ipendulwe ke loncwadi ngu Rulumente kwatiwa u Mr. Streatfield makamxelele ukuba iyavunywa ngu Rulumente lonto ayitetayo. Ukuba uyazinikela u Rili uyakubekwa ngu Rulumente kwi nxowa lika Jali. Utsho wati uyatemba ukuba yoqondwa ngabendlu yamatyala inyaniso yendawo yokuba ukuzinikela kwe nkosi enkulu ngapezu kwezinye ebine gunya elikulu pezu kwezizwe zaba Ntsundu ezise South Africa, ingavelisa uxolo nokonwaba kubo bonke abantsundu abahleli kwezo ndawo zase South Africa.

Kuvakala ukuba ide yafika nempendulo ka Rili. Uti yena ufuna ukubuyela ezweni lake kwa Gcaleka, ebukosini abe pakati kwabantu bake.

U MR. THEAL.

Kwi Parlamente edluleyo kwabonwa u *Mr.* Theal ukuwufanela lomsebenzi woku gcina incwadi zayo, oko kukuti i “*Librarian”* ye Parlamente. Kongezelelwa kuwo lo wokuba ngumkangeli nomcedululi wama pepa amabali amadala ale Koloni.

Kekaloku ngesizatu esingabonakaliyo, intloko ye Rulumente yamkupa kuwo, yafaka ndoda yimbi egama lingu Rev. H. V. C. Leibbrandt, ebi fudula ingumfundisi wasema Bulwini, e Graaff Reinet. Ute u *Mr.* Theal akuyikalazela londawo, waxoliswa ngeliti lomsebenzi sikunyusela kuwo, libanga eliya kukukokelela kongapezulu. Ufakwe esikundleni sika *Mr.* R. J. Dick, obe yi mantyi yaba mnyama e Qonce.

Ixoxwe kakulu lendawo kule Parlamente, zabizwa zonke incwadi ezibe ziteta lonto pakati ko Rulumente no *Mr.* Theal, ekute ngokuvela kwazo, zayikanyela indawo ebitetwa ngu *Mr.* Sprigg, yokungati ngu *Mr*. Theal okete ubumantyi kunalo msebenzi.

u mr. bright.

Kubeko kwa ingxoxo enkulu ngokukutshwa kuka *Mr.* Bright, ekubeni ngu mncedisi Wompatiswa Wemicimbi yaba Ntsundu (Under Secretary) e Kapa, ukuze kufakwe u *Mr.* Innes, lo ubeyi mantyi yase Qonce. Zite izizatu ezirolwe ngu *Mr.* Sprigg azawanelisa onke amatyala. Kude kwavakala nezigxeko zokuti lendoda ikutshiweyo yenzelwe iqinga lokuba kulungiselelwe umzalwana ekuzekwe ntombi zamntu mnye, kuba nanku u *Mr.* Innes enyuselwe kwatiwa wozuza i £900 ngomnyaka, wabe u *Mr.* Bright yena yonke leminyaka ebefumana £600. Simbi isizatu ekutiwe sesona sibange ukuba akutshwe sesokuba umsebenzi ubungapezu kwamandla ake, kuba ngumntu ongomeleleyo.

UKUNGATENJWA KWE RULUMENTE.

Lenteto ilandelayo yeka Mr. Scanlen ilungu lase Cradock ngoyintloko yale Rulumente ingapandle. Oko kukuti ingati ipumile le Rulumente ka Sprigg, ibe nguye oyakuba sendaweni yake kunye namanye amalungu amane, babe ngamadoda amahlanu bebonke, abaya kuba ngu Rulumente.

U Mr. Scanlen ke ubeke pambi kwe Parlamente ingxelo *esisimburu* equka yonke imisebenzi ye Rulumente engengamteto ukuba le Rulumente ka Mr. Sprigg ayifanele kulaula le Koloni. Eso simburu sengxelo sesi:— “ Ukuba lendlu ye Parlamente inoluvo lokuba izenzo zale Rulumente yangoku ngokukodwa malunga nelizwe lase Lusutu nela pesheya kwe Nciba zibe luhlobo olubange ukuba konakale awona malungelo makulu elilizwe.”

Ute ke u Mr. Scanlen, ati amalungu akumenywa ekupeleni kwe Parlamente egqitileyo ukuba aye kupulapula inteto ye Governor yokuvula i Paralamente, ndinyanisile ukuba onke amalungu awayeko avuya abulela kakulu laku-